मख'जाथावदि दिसपुरनि जनता भबनाव खुंफुंनाय मोनसे खौरां मेलनि गेजेरजों समबार खालि मन्थ्रि बिथाङा बुङो दि का नि मुङै अहिंसा जाथायखौ गोसारहोनो थाखाय ससियेल मिडिया फेसबुकखौ दैथायहरग्रा बिजों महरै बाहायदोंमोन। मख'जाथावदि थांनाय 9 डिसेम्बरनिफ्राय ससियेल मिडियानि सायाव गोथौयै नोजोर लाखिनाय जादों। बै समखिनियाव मोन 206 पष्ट सोरांआव फैदों, जाय अहिंसा जाथाय, सोरखार बेरेखा खामानियाव नांथाबनो गोसो दुंहोनाय,समाज बेरेखा खामानियाव लोब्बा थानो थुलुंगाखांहोनाय बादि। माखासे नंखाय बाखाय खौरां फोसावनायनि हेंथायै आयेनारि राहा लानाय जादों। अहिंसा जाथायनि बेलायाव मोन 28 गसर थिसन्नानै सा 10 सुबुंखौ ग्रेप्तार खालामनाय जादोंमोन। बेनि गेजेराव सा 5 खौ जामिनाव उदां खालामनाय जादों आरो सा 5 नि हेंथायै आयेनारि लामाजों सोंलायनाया सोलिगासिनो दं